CELEX: 32021R2192
Language: bg
Date: 2021-12-13 00:00:00
Title: Регламент за изпълнение (ЕС) 2021/2192 на Съвета от 13 декември 2021 година за прилагане на член 21, параграф 2 от Регламент (ЕС) 2016/44 за ограничителни мерки с оглед на положението в Либия

13.12.2021   
               
               
                  BG
               
               
                  Официален вестник на Европейския съюз
               
               
                  LI 445/1
               
            
         РЕГЛАМЕНТ ЗА ИЗПЪЛНЕНИЕ (ЕС) 2021/2192 НА СЪВЕТА
         от 13 декември 2021 година
         за прилагане на член 21, параграф 2 от Регламент (ЕС) 2016/44 за ограничителни мерки с оглед на положението в Либия
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за функционирането на Европейския съюз,
         като взе предвид Регламент (ЕС) 2016/44 на Съвета от 18 януари 2016 г. за ограничителни мерки с оглед на положението в Либия и за отмяна на Регламент (ЕС) № 204/2011 (1), и по-специално член 21, параграф 2 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 18 януари 2016 г. Съветът прие Регламент (ЕС) 2016/44.
                  
               
                     (2)
                  
                  
                     На 14 октомври 2020 г. Съветът прие Решение за изпълнение (ОВППС) 2020/1483 (2) и Регламент за изпълнение (ЕС) 2020/1481 на Съвета (3), в които посочи едно лице, участващо в действия, застрашаващи мира, сигурността или стабилността в Либия и което има тесни, включително финансови, връзки с групата „Вагнер“.
                  
               
                     (3)
                  
                  
                     В заключенията си от 24 и 25 юни 2021 г. Европейският съвет потвърди своята ангажираност с процеса на стабилизиране на Либия под егидата на Организацията на обединените нации и призова за постигане на напредък по приобщаващия и реализиран от Либия политически диалог и за оттегляне без забавяне на всички чуждестранни сили и наемници.
                  
               
                     (4)
                  
                  
                     Съветът продължава да бъде загрижен за положението в Либия и по-специално за действията, които застрашават мира, сигурността или стабилността на страната.
                  
               
                     (5)
                  
                  
                     Във връзка с това едно лице, участващо в такива действия, следва да бъде добавено в списъка на лицата и образуванията, спрямо които се прилагат ограничителни мерки, който се съдържа в приложение III към Регламент (ЕС) 2016/44.
                  
               
                     (6)
                  
                  
                     Поради това приложение III към Регламент (ЕС) 2016/44 следва да бъде съответно изменено,
                  
               ПРИЕ НАСТОЯЩИЯ РЕГЛАМЕНТ:
         
            Член 1
            Приложение III към Регламент (ЕС) 2016/44 се изменя в съответствие с приложението към настоящия регламент.
         
         
            Член 2
            Настоящият регламент влиза в сила в деня на публикуването му в Официален вестник на Европейския съюз.
         
         
            Настоящият регламент е задължителен в своята цялост и се прилага пряко във всички държави членки.
            Съставено в Брюксел на 13 декември 2021 година.
            
               
                  За Съвета
               
               
                  Председател
               
               J. BORRELL FONTELLES
            
         
         
            (1)  ОВ L 12, 19.1.2016 г., стр. 1.
         
            (2)  Решение за изпълнение (ОВППС) 2020/1483 на Съвета от 14 октомври 2020 г. за прилагане на Решение (ОВППС) 2015/1333 относно ограничителни мерки с оглед на положението в Либия (OB L 341, 15.10.2020 г., стр. 16).
         
            (3)  Регламент за изпълнение (ЕС) 2020/1481 на Съвета от 14 октомври 2020 г. за прилагане на член 21, параграф 2 от Регламент (ЕС) 2016/44 за ограничителни мерки с оглед на положението в Либия (OB L 341, 15.10.2020 г., стр. 7).
      
      
         
            ПРИЛОЖЕНИЕ
            В приложение III към Решение (ЕС) 2016/44, в частта „А. Лица“ се добавя следното вписване:
            
               
                            
                        
                        
                           Име
                        
                        
                           Идентификационни данни
                        
                        
                           Основания
                        
                        
                           Дата на включване в списъка
                        
                     
                           „20.
                        
                        
                           KUZNETSOV, Aleksandr (Alexander) Sergeevich
                           (Александр Сергеевич КУЗНЕЦОВ)
                        
                        
                           Длъжност(и): Командир на 1—ва рота за атака и разузнаване на групата „Вагнер“
                           Позивна: Ratibor (Ратибор)
                           Дата на раждане: 8 октомври 1977 г.
                           Място на раждане: Николское, бивш СССР (понастоящем Руска федерация)
                           Гражданство: руско
                           Идентификационен номер в групата „Вагнер“: M-0271
                           Пол: мъжки
                        
                        
                           Александър Сергеевич Кузнецов принадлежи към командната структура на групата „Вагнер“, базирано в Русия неперсонифицирано частно военно образувание. Той поема командването на 1—ва рота за атака и разузнаване на групата „Вагнер“ през 2014 г. През септември 2019 г. е ранен в Либия, докато участва в боевете на страната на либийската армия за национално освобождение като командващ военните сили на групата „Вагнер“. Чрез позицията и действията си Кузнецов носи отговорност за дейностите на групата „Вагнер“, които застрашават мира, стабилността и сигурността в Либия.
                        
                        
                           13.12.2021 г.“